Opnuut ontdek - www.bybelkennis.co.za
Spread love everywhere you go; first of all in your house. Give love to your children, to your wife or husband, to a next door neighbor. Let no one ever come to you without leaving better and happier – Moeder Teresa
Vir 'n leier is dit 'n belangrike konsep. Ken Blanchard verwys hier eintlik na drie komponente: jy moet jouself persoonlik weer ontdek, sisteme en prosesse moet weer ontdek word en strukture moet weer ontdek word.
Jy moet jouself persoonlik weer ontdek
Dit is noodsaaklik as jy 'n doeltreffende leier wil wees. Omdat jy vandag weet hoe om die taak te verrig, beteken nie jy gaan môre ook suksesvol wees nie. Lees, luister, kry 'n mentor, sluit aan by spesiale belangegroepe, ens. Jy moet bybly by die wêreld wat gedurig verander; jy moet met nuwe idees na vore kom om nuwe uitdagings te hanteer. As jy ophou om te leer, hou jy op om te lei.
Sisteme en prosesse moet weer herontdek word
Hoe kan jy dit wat jy doen, verbeter. Om dit te doen, moet jy voortdurend met jou mense praat. Hulle kom dikwels met idees na vore waaraan leiers nie dink nie. Om insette van jou mense te kry verseker ook dat hulle enige verandering makliker aanvaar.
Strukture moet aangepas word
Die huidige struktuur beteken nie noodwendig toekomstige sukses nie. Daarom moet leiers aanpasbaar wees as hulle spanne, bedienings, funksies herstruktureer.